
	תיקון סעיף 74
	1.
	בחוק הביטוח הלאומי [נוסח משולב], התשנ"ה–1995[footnoteRef:2], בסעיף 74(ב2), במקום "ארבעה ילדים לפחות" יבוא "ילד אחד לפחות, בעד כל אחד מילדיו". [2:  ס"ח התשנ"ה, עמ' 210.] 



דברי הסבר
סעיף 74(ב)(1) לחוק הביטוח הלאומי [נוסח משולב], התשנ"ה–1995 (להלן – החוק) קובע כדלקמן: 
"(1)	.... לפני תחילת כל שנת לימודים או בתחילתה ישלם המוסד מענק לימודים, בשיעור המפורט בפסקה (2), לכל אחד מאלה, לפי העניין:
	(א) הורה עצמאי, בעד כל אחד מילדיו;
	(ב) הורה שמשתלמת לו גמלה לפי סעיף 5(א)(3) לחוק הבטחת הכנסה, בעד כל אחד מילדיו;
	(ג) מי שבמשמורתו ילד שנתייתם משני הוריו, בעד אותו ילד;
	(ד) מי שבמשמורתו ילד הזכאי לגמלה מיוחדת כמשמעותו לפי חוק הבטחת הכנסה, בעד 			אותו ילד;
	(ה) מי שמשתלמת לו, לפי הסכם הנערך לפי סעיף 9, קצבה בעד ילד שעלה לישראל בלי הוריו, 		בעד אותו ילד;" 
מענק הלימודים נועד להבטיח שהילדים יוכלו להתחיל את שנת הלימודים בצורה נאותה, ושיוכלו בין היתר לרכוש ספרי לימוד, ילקוט ומכשירי כתיבה, תלבושת וכדומה. 
סעיף 74(ב2) לחוק קובע כי מענק הלימודים ישולם גם להורה שלו ארבעה ילדים לפחות והזכאי לאחת מגמלאות אלה: גמלה לפי חוק הבטחת הכנסה, התשמ"א–1980, תשלום לפי חוק המזונות (הבטחת תשלום), התשל"ב–1972, קצבת נכות, קצבת אזרח ותיק או קצבת שאירים. מוצע לתקן סעיף קטן זה ולקבוע כי המענק ישולם לכל הורה הזכאי לגמלאות האמורות ושלו ילד אחד לפחות, בעד כל אחד מילדיו. 
הצעת חוק דומה בעיקרה הונחה על שולחן הכנסת העשרים וארבע על ידי חברת הכנסת עאידה תומא סלימאן וקבוצת חברי הכנסת (פ/1115/24). 
הצעות חוק זהות הונחו על שולחן הכנסת העשרים וארבע על ידי חבר הכנסת משה אבוטבול וקבוצת חברי הכנסת (פ/3128/24) ועל שולחן הכנסת העשרים וחמש על ידי חבר הכנסת יוסף טייב וקבוצת חברי הכנסת (פ/697/25).
הצעת החוק זהה לפ/3128/24 ולפיכך לא נבדקה מחדש על ידי הלשכה המשפטית של הכנסת.

